Ελάφι, ένα από τα ζώα που η Ντάλι, προστατεύει.
Η **Ντάλι** (γεωργιανά: დალი) είναι γυναικεία θεότητα που εμφανίζεται στη γεωργιανή μυθολογία της περιοχής της Καυκασίας και συγκεκριμένα στην εθνότητα Σβανς. Είναι θεά του κυνηγιού και προστάτιδα άγριων ζώων, όπως το ελάφι και τον αίγαγρο. Οι κυνηγοί που θα υπακούσουν τα λόγια της και τις απαγορεύσεις της, θα έχουν επιτυχία στο κυνήγι, ενώ όποιοι δεν υπακούσουν, θα υποστούν τιμωρίες. Συνήθως, εμφανίζεται ως μία όμορφη γυναίκα, γυμνή, με χρυσαφένια μαλλιά και λαμπερό δέρμα. Όμως, βάσει των μύθων, έχει τη δυνατότητα να μεταμορφώνεται σε ζώο. Βάσει της μυθολογίας, ζει σε κάποιο σπήλαιο ψηλά στο βουνό, προσέχοντας τα άγρια ζώα. Η Ντάλι, έχει διάφορους επιθετικούς προσδιορισμούς, ανάλογα τον τόπο. 

Ιστορίες των Σβανς, λένε, ότι έβρισκε ανθρώπινους ερωτικούς συντρόφους κυρίως κυνηγούς και τους σκότωνε από ζήλια, φέρνοντας στον κόσμο γιους, όπως τον Αμιράν. Άλλοι μύθοι λένε ότι εργαζόταν στο δάσος μαζί με άλλες θεότητες, ενώ πολλές φορές εμφανίζεται να συνοδεύεται από το θρυλικό κυνηγετικό σκυλί Q'ursha, ωστόσο σε λίγες ιστορίες αναφέρεται μαζί της, αφού συνήθως συνόδευε άνδρες κυνηγούς. Κατοπινές ιστορίες, που πλέον είχε τον χριστιανισμό ως επίσημη θρησκεία η Γεωργία, η Ντάλι, εμφανίζεται μοχθηρή και κακιά, παρομοιάζοντας την με το κακό πνεύμα Αl. 

Πολλοί μελετητές αργότερα, έχουν σημειώσει ότι μεταξύ της Ντάλι και άλλων μυθολογιών υπάρχουν συνδέσεις και ομοιότητες. Για παράδειγμα έχει συγκριθεί και με την Άρτεμη, της ελληνικής μυθολογίας, που ήταν κι αυτή θεά του κυνηγιού. Η σχέση της με το χρυσό, την αποπλάνηση και το πρωινό αστέρι, έχουν οδηγήσει τους μελετητές, να παρατηρούν μεγάλες ομοιότητες και με την Αφροδίτη και με την Ινάννα. Παρόλα αυτά, η ιστορία της αποτελεί ένα σημαντικό μέρος του γεωργιανού πολιτισμού. Αν και οι περισσότερο νέοι στη Γεωργία την αντιμετωπίζουν ως μία εντελώς μυθολογική οντότητα, πολλοί γηραιότεροι, ειδικά σε πιο αγροτικές περιοχές πιστεύουν στην πραγματική ύπαρξη, ενώ σε σχετική έρευνα, κάποιοι είπαν ότι τη συνάντησαν. Η Ντάλι έχει γίνει και μέρος μοντέρνων μυθιστορημάτων όπως το *Megi - Ein georgisches Mädchen*, του Γεωργιανού Γκρίγκολ Ρομπαγκίτζε.

Παραπομπές
----------

1. ↑  Davidson, Dr Hilda Ellis (4 Ιανουαρίου 2002). *Roles of the Northern Goddess* (στα Αγγλικά). Routledge. σελ. 15. ISBN 9781134778027.
2. ↑  Bläsing, Uwe· Arakelova, Victoria· Weinreich, Matthias (25 Ιουνίου 2015). *Studies on Iran and The Caucasus: In Honour of Garnik Asatrian* (στα Αγγλικά). BRILL. σελ. 178. ISBN 9789004302068.
3. 1 2  Bonnefoy, Yves (15 Μαΐου 1993). *American, African, and Old European Mythologies* (στα Αγγλικά). University of Chicago Press. σελ. 260. ISBN 9780226064574.
4. ↑  Tuite 2004, σελ. 16.
5. ↑  Berman, Michael (26 Μαρτίου 2009). *The Shamanic Themes in Georgian Folktales* (στα Αγγλικά). Cambridge Scholars Publishing. σελ. 97. ISBN 9781443808163.
6. ↑  Horn, Cornelia B. (1998-01-01). «St. Nino and the Christianization of Pagan Georgia» (στα αγγλικά). *Medieval Encounters* **4** (3): 249. doi:10.1163/157006798X00151. ISSN 1570-0674. .
7. ↑  Khachapuridze 2015, σελ. 118119.
8. ↑  Ratiani, Irma (18 Οκτωβρίου 2011). *Totalitarianism and Literary Discourse: 20th Century Experience* (στα Αγγλικά). Cambridge Scholars Publishing. σελ. 40. ISBN 9781443834728.